Diari Oficial de la Generalitat Valenciana


Sumari del DOGV 7728, del 25-02-2016 (2016/1122)

Notificació de la sentència dictada en el procediment d'execució penal número 739/2012.
---------------------------------------------------------------------------------------

### Dades del document

Número de DOGV
:   7728

Data del DOGV
:   25-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1122


Organisme emissor
:   Jutjat Penal Número 2 d'Orihuela

Tipus de document
:   Edicte

Notificació de la sentència dictada en el procediment d'execució penal número 739/2012. [2016/1122]  
Procediment: abreujat número 739/2012.  
Del: Jutjat d'Instrucció número 3 de Torrevieja.  
Lletrada: María González Penedo.  
Procurador: Francisco J. Maseres Sánchez.  
M.ª Concepción Ferrer Moyá, lletrada de l'Administració de Justícia, faig saber que en aquest jutjat se segueix el judici oral número 739/2012 pels fets a què es contrau aquesta demanda, atribuïda, entre d'altres, a Zhaolai Yang i Xiu Rong Zhan, en què es va dictar la Sentència número 426/2015 ferma, amb data 1 d'octubre de 2015, que té la part dispositiva que, literalment, és com segueix:  
  
«Dispositiva  
Condemne ?per conformitat de les parts- Zhaolai Yang, com a autor criminalment responsable d'un delicte contra la propietat industrial previst i penat en els articles 274.2, paràgraf 1r, i 276.2 del Codi Penal, amb la concurrència de la circumstància atenuant molt qualificada de dilacions indegudes prevista en l'article 21.6 del Codi Penal, a la pena de presó de sis mesos, amb l'accessòria d'inhabilitació especial per a l'exercici del dret de sufragi passiu durant el temps de la condemna, i multa de sis mesos amb una quota diària de 3 euros, amb la responsabilitat personal subsidiària de l'article 53 del Codi Penal en cas d'impagament, amb imposició de les costes processals.  
  
Condemne ?per conformitat de les parts- Xiu Rong Zhan, com a autor criminalment responsable d'un delicte contra la propietat industrial previst i penat en els articles 274.2, paràgraf 1r, i 276.2 del Codi Penal, amb la concurrència de la circumstància atenuant molt qualificada de dilacions indegudes prevista en l'article 21.6 del Codi Penal, a la pena de presó de sis mesos, amb l'accessòria d'inhabilitació especial per a l'exercici del dret de sufragi passiu durant el temps de la condemna, i multa de sis mesos amb una quota diària de 3 euros, amb la responsabilitat personal subsidiària de l'article 53 del Codi Penal en cas d'impagament, amb imposició de les costes processals.  
  
Condemne Zhaolai Yang i Xiu Rong Zhan a pagar conjuntament i solidàriament a les companyies Louis Vuitton Malletier i Loewe, SA, la quantitat de 7.500 euros, en concepte de responsabilitat civil, i es determinen les indemnitzacions corresponents als altres perjudicats en execució de sentència.  
Publiqueu aquesta sentència en els periòdics oficials, d'acord amb el que disposa l'article 288 del Codi Penal.  
Aquesta sentència és ferma, per tant no es pot interposar en contra cap recurs, ja que s'ha notificat, en l'acte de la finalització del judici a les parts implicades, aquesta part dispositiva i tots han manifestat que hi estaven conformes, i que no pensaven interposar cap recurs en contra.  
  
Dispose suspendre la pena de presó imposada a Zhaolai Yang i Xiu Rong Zhan per un termini de dos anys, condicionada al fet que no delinquisquen durant aquest període, així com al pagament de la responsabilitat civil.  
Aquesta és la meua sentència, de la qual cal portar un testimoniatge a la causa que l'ha motivada, que pronuncie, mane i firme.»  
  
I perquè valga de notificació als esmentats, que es troben en parador ignorat, expedisc aquest edicte.  
  
Torrevieja, 21 d'octubre de 2015.- La lletrada de l'Administració de Justícia: M.ª Concepción Ferrer Moyá.